**ŠIKANOVANIE**

1. úmysel bezprostredne smerujúci k fyzickému alebo psychickému ublíženiu
2. incidenty sú opakované
3. nepomer síl medzi agresorom a obeťou



**Priama forma** - fyzické útoky, urážlivé prezývky, nadávky, posmech, tvrdé príkazy agresora vykonať určitú vec proti vôli obete, odcudzenie vecí a pod.

**Nepriama forma**- prehliadanie a ignorovanie obete

**Kto sa môže stať obeťou šikanovania**

* **„Pasívna“ obeť** - slabá a zraniteľná, ľahký cieľ pre agresora, málo asertívna, neistá, nie príliš obľúbená, horšie zapadá do kolektívu a presadzuje sa v ňom
* **Obeť „provokatér“ -** svojim správaním upútava pozornosť agresora a môže sa zdať, že si šikanu „zaslúži“
* **Agresor, ktorý sa sám stáva obeťou-** mstí sa mu obeť, alebo sa voči jeho správaniu zdvihne odpor iných ľudí
* **Osoby, ktoré príliš nevybočujú**, dokonca majú dobré postavenie v skupine, na internete sa však stávajú zraniteľnými, zverejňujú osobné údaje, čo umožňuje agresorom opakovane ich kontaktovať

**Kto sú „prizerajúci sa“?**

1. nasledovníci agresora, ktorého aktívne podporujú
2. tí, ktorí agresora podporujú, ale sami obeti neublížia
3. tí, ktorí agresora skryto podporujú, ale sú pasívni
4. nezúčastnení pozorovatelia
5. tí, ktorí nesúhlasia so šikanou, sú na strane obete, neprejavujú sa však aktívne (strach z toho, že snahou o pomoc sa situácia ešte zhorší, strach, aby agresor nenamieril svoje správanie proti nim

**Kto je agresor?**

* nevie vytvoriť vzťah s rovesníkmi inak ako na princípe sily, nepozná partnerský vzťah, vie sa len spolčiť, nie skamarátiť
* potrpí si na hierarchiu, rešpektuje toho, koho považuje za silnú autoritu
* môže byť týraný, v minulosti mohol byť šikanovaný
* má s osobou dlhodobo neriešený problematický vzťah
* motivácia - byť v centre pozornosti, snaha pobaviť druhých, mať dominantné postavenie, správať sa kruto, vrátiť bolesť, skúmať hranice, nájsť zábavu
* patologická osobnosť –poruchy správania a emócií so začiatkom obvykle v detstve a adolescencii

**ŠIKANOVANIE UČITEĽOV**

* predstavuje úmyselné, opakované týranie, ponižovanie učiteľa za použitia agresie a manipulácie.
* problém nastáva vtedy, keď učiteľ nezvláda problémové správanie žiakov a disciplínu a poriadok sa snaží udržať neohlásenými písomkami, rôznymi príkazmi a nariadeniami, čo u žiakov vyvoláva odpor, odmietanie, búria sa.
* častou motiváciou šikanovania učiteľov je nuda na vyučovaní. Žiaci hnevajú, keď sa nudia. Dožadujú sa pozornosti a zmysluplnej činnosti. Ak pozornosť získajú nevhodným správaním, ktoré je navyše podporené väčšinou spolužiakov, hranice negatívneho konania voči učiteľovi sa posúvajú, až dôjde k jeho šikanovaniu.

**Dôvody útokov na učiteľov**

* nedostatočná autorita a populárnosť učiteľa
* mylná predstava (podporená rodičmi), že vychovávať a vzdelávať môže každý
* nízky spoločenský status učiteľa
* nedostatočné zamestnanie žiakov na vyučovaní
* pomsta
* nedostatočné učiteľove zručnosti
* syndróm vyhorenia

**Štádiá šikanovania**

1. ostrakizmus
2. manipulácia a psychická agresia
3. vytvorenie jadra agresora
4. prijatie noriem agresorov
5. totalita

**KYBERŠIKANOVANIE-CYBERBULLYING**

* úmyselné ubližovanie a zosmiešňovanie prostredníctvom nových komunikačných prostriedkov s použitím virtuálneho priestoru
* **priama agresia -** otvorený útok jednotlivca alebo skupiny
* **nepriama agresia**

**Charakteristické rysy kyberšikany**

* anonymita
* nezávislosť na mieste a čase
* premena agresora aj obete
* obtiažná kontrola a rýchle šírenie

**Obťažovanie, ponižovanie, zahanbovanie učiteľa**

* opakované urážajúce, výhražné a ohrozujúce e-maily
* nevhodné, urážajúce, osočujúce diskusné skupiny o učiteľovi a pod.
* obťažujúce telefonáty
* rozposielanie zosmiešňujúcich fotiek, obrázkov a nahrávok
* kompromitujúce informácie a fotografie obetí
* zaznamenávanie a oznamovanie školských situácií na internete
* provokácia učiteľa a nasnímanie situácie na mobilný telefón
* internetové hlasovanie v neprospech učiteľa

**Zneužitie identity učiteľa**

* krádež hesiel
* „nabúranie“ sa do e-mailu učiteľa
* písanie správ v učiteľovom mene
* zneužitie učiteľovej internetovej korešpondencie
* odstránenie práce učiteľa zverejnenej na internete
* falošné profily vytvorené o učiteľovi na sociálnych sieťach
* rozposielanie urážlivých a obťažujúcich správ pod menom učiteľa

**Prevencia online násilia, obrana pri útokoch**

* Vyžaduje si pozornosť a zainteresovanosť všetkých – učiteľov, rodičov a celej spoločnosti bez ohľadu na to, či ide o kyberšikanu páchanú na učiteľoch alebo medzi žiakmi.
* V prvom rade je potrebné **definovať elektronické šikanovanie a sankcie** za jeho realizovanie **v** **školskom poriadku/internom predpise školy a** **upozorniť pedagogickú obec a rodičov na sankcie** a jeho formy
* Ak sa šikanovanie odohráva v edukačnom prostredí, je potrebné **podporiť obeť**, či už ide o žiaka alebo učiteľa.
1. **nezverejňujte údaje na internete**
2. **nepridávajte si** medzi priateľov súčasných alebo bývalých žiakov, **zvážte následky** ich pridania
3. **ukončite komunikáciu,** nemstite sa
4. **blokujte útočníka**
5. **oznámte útok, poraďte sa s** niekým **blízkym**
6. **uchovajte dôkazy**
7. **nereagujte** na násilie násilím

**ŠIKANOVANIE A LEGISLATÍVA**

* Podľa Zákona č.372/1990 Zb. o priestupkoch môže šikanovanie žiakov napĺňať skutkovú podstatu priestupkov. Môže ísť predovšetkým o priestupky proti občianskemu spolunažívaniu a priestupky proti majetku.
* Zodpovedným za priestupky je ten, kto v čase jeho spáchania dovŕšil 15. rok svojho veku, a zaradzuje sa do kategórie „mladistvých“
* Podľa Zákona č.300/2005 Zb. Trestného zákona môže šikanovanie žiakov napĺňať i skutkovú podstatu trestných činov. Môže ísť o trestný čin ohovárania, nebezpečného vyhrážania, ublíženia na zdraví, obmedzovania osobnej slobody, nátlaku, vydierania, lúpeže, hrubého nátlaku, krádeže alebo poškodzovania cudzej veci, neoprávneného užívania cudzej veci.
* Trestne zodpovedný je ten, kto v čase spáchania činu dovŕšil 14.rok svojho veku.

**Šikanovanie a štatistika ŠŠI**

* na základnej škole sa necíti bezpečne 14% žiakov
* so šikanovaním sa osobne stretne 20% dievčat a 25% chlapcov
* svedkom šikanovania niekoho iného bolo 43% žiakov
* Takmer 31% detí sa so svojim trápením nezdôverí nikomu. Z necelých 70% obetí šikany, ktoré k tomu nájdu odvahu, sa takmer polovica (49%) posťažuje iba kamarátom a spolužiakom, len 33% to povie rodičom a 13% šikanovaných detí hľadá pomoc u učiteľov
* Najnebezpečnejšími miestami šikanovania sú triedy počas prestávok, čo uviedlo 39%opýtaných a druhom mieste uviedli deti chodby (24%). Naopak najbezpečnejšie sa deti cítia v jedálňach (len 4% ich uviedli ako miesto, kde sa stali obeťou šikany).
* Až 60% prípadov šikanovania ohlásili učitelia
* Ako agresori boli najčastejšie uvedení spolužiaci, vo viac ako 25% prípadov sa jedná o žiakov z inej triedy
* Viac ako 2% detí označili za násilníka učiteľa

**PONUKOVÉ AKTIVITY CPPPAP V OBLASTI SOCIÁLNO-PATOLOGICKÝCH JAVOV**

**Aktivity pre pedagogických pracovníkov:**

* Problematika záškoláctva
* Čo je nové v drogovej prevencii a v prevencii šikanovania
* Agresivita a čo s ňou
* Zvládanie záťažových situácií a relaxačné techniky

**Aktivity pre žiakov I a II stupňa ZŠ, SŠ:**

* **v oblasti sociálnych vzťahov:** Aby sme sa v triede cítili lepšie, Prevencia rizikového správania a porúch správania, Povedz to priamo - prevencia agresivity I.,II., Ako sa stať sám sebou a nebyť sám – prevencia agresivity, Vplyv médií na psychický vývin detí a mládeže ...
* **v oblasti prevencie šikanovania:** Prevencia šikanovania a násilných prejavov, Bezpečné používanie internetu, Kyberšikanovanie
* **v oblasti prevencie závislostí**: Prevencia závislostí 1., Umenie povedať nie –prevencia závislostí 2., Prevencia nadužívania legálnych drog – tabak, alkohol, Prevencia látkových, nelátkových závislostí, Závislosti naše každodenné...

**Odporúčaná literatúra**

Černá, A. a kol. *Kyberšikana.* Grada Publishing: Praha 2013

Hollá, K. (2012). *Kyberšikanovanie učiteľov*, dostupné na: [www.casopispedagogika.sk](http://www.casopispedagogika.sk/)

*Kyberšikana a její prevence-* příručka pro učitele, dostupné na : [www.varianty.cz](http://www.varianty.cz/)

Strýčková, Z. (2011). *Násilie v profesii učiteľa*, dostupné na: [www.pulib.sk](http://www.pulib.sk/)

[www.zodpovedne.sk](http://www.zodpovedne.sk/)

[www.minimalizacesikany**.**cz](http://www.minimalizacesikany.cz/)

[www.ovce.sk/](http://www.ovce.sk/)